text: Jordi Felipe visita l'Institut! | Institut Dr. Puigvert
  El passat dijous 6 de febrer en Jordi Felipe Alvarez, científic i gestor de la Base Antàrtica Espanyola (BAE) Juan Carlos I va venir a l'institut a fer 5 xerrades, una per grup classe, a l'alumnat de 2n d'ESO, que està a punt d'iniciar el TG "Anem a l'Antàrtida!", projecte durant el qual haurà de preparar una expedició a l'Antàrtida en el 200 aniversari del descobriment del continent.
  En Jordi Felipe, que el diumenge a la nit marxà cap a l'Antàrtida per tancar la campanya d'enguany, va venir acompanyat del vestit que porten sempre que estan en zodiacs i vaixells a l'aigua. Va explicar com preparen les campanyes, com és la vida a la base i als campaments i també ens va mostrar imatges d'alguns dels animals que veuen des de la base.